Alles is ángesj
Trögk nao Baek.

Teks 
Naeve de Sigaarfebrik, woort vreuger Aels gesjtaok
En éf’kes wiejer bie de sjouw, rook ’t nao dikke Sjroap
De zon die äöpende de daag ,van ‘n laeve in cadans
De kerkklok goof ’t tempo aan, en’de maon besjloot den dans

Noe is alles ángesj , zoa ángesj és toen
Zeen’der ángere verlanges, in eeder seizoen
’T tempo dat ligk hoager en weg is de cadans
Vier daorom Vastelaovend, dae brúng’k dich in balans
Vier daorom Vastelaovend , hae gúf ôs weer die kans

Baove aan de Adsjteeg laog , de meule in de wéndj
Haor wieke sjwei-de eedere daag , ich weit ’t nog és kéndj
Noe dreij’t ze aaf en toe nog mer, om neet kepót te gaon
D’róm is ’t good zoa éns per jaor, én’s éffe sjtil te sjtaon

Dus laot dich toch neet laeve, door höbbe- nied en haat
Doe kén’s tóch noaijt op tied zeen, kúmp’s úmmer weer te laat
’t Guf gein 2e kans mieé, dr’om hauwt van was’te höb’s
Dan zul’ste hieél vlot mérke, dit dörp is dien gelök.

Limburgish